
KIRISH
Mamlakatimizda maktabgacha taʼlim tizimini isloh qilish, taʼlim sifati va
samaradorligini oshirish, shuningdek, pedagog kadrlarning kasbiy salohiyatini
muntazam rivojlantirish davlat siyosatining ustuvor yoʻnalishlaridan biri
hisoblanadi. Shu nuqtai nazardan, maktabgacha taʼlim tashkilotlari pedagog
xodimlarining kasbiy bilim,koʻnikma va malakalarini zamonaviy talablar asosida takomillashtirish dolzarbahamiyat kasb etadi. Ushbu oʻquv dasturi Oʻzbekiston Respublikasining 2019-yil16-dekabrdagi “Maktabgacha taʼlim va tarbiya toʻgʻrisida” 595-sonli qonuni,O‘zbekiston Respublikasi Prezidentining 2024-yil 21-iyundagi “Maktabgacha vamaktab ta’limi tashkilotlari xodimlarini uzluksiz kasbiy rivojlantirish tizimini takomillashtirish bo‘yicha qo‘shimcha chora-tadbirlar to‘g‘risida” PQ-231-sonqarori, O‘zbekiston Respublikasi Vazirlar Mahkamasining 2025-yil 8-iyuldagi “Maktabgacha ta’lim tashkiloti pedagogining kasbiy standartini tasdiqlashto‘g‘risida” 423-son qarori, O‘zbekiston Respublikasi Maktabgacha va maktab ta’limi vazirining 2024-yil 1-avgustdagi “Maktabgacha va maktab ta’limi vazirligi tizimi xodimlari asosiy lavozimlarining malaka tavsiflarini tasdiqlash to‘g‘risida” 238-sonli buyrug‘i, 2025-yil 29-avgustdagi “Maktabgacha ta’lim tashkiloti va pedagoglarning ish hujjatlarini tasdiqlash to‘g‘risida” 323-sonli
buyrug‘i ijrosini taʼminlash maqsadida tuzilgan boʻlib, zamonaviy talablar
asosida maktabgacha taʼlim tashkilotlari tarbiyachilarining uzluksiz kasbiy
rivojlantirish koʻnikmalarini shakllantirish va kasbiy kompetentligini muntazam
oshirishni nazarda tutadi. Oʻquv dasturi maktabgacha taʼlim tashkilotlari pedagog xodimlarining kasbiy kompetentligini oshirish, pedagogik etika va muloqot madaniyati, pedagogik faoliyatda zamonaviy taʼlim texnologiyalarini qoʻllash, shaxsga yoʻnaltirilgan taʼlim tamoyillarini amalga oshirish, qaratilgan.  
Dastur mazmuni kasbiy mahorat va kompetenciya tushunchasi ta’rifi, tasnifi va metodologik asoslari, maktabgacha taʼlim tashkilotlari tarbiyachilariga qo‘yiladigan talablar va ularnıń kasbiy mahorat va kompetenciyasini rivojlantirish yo‘llari kabi mavzularni o‘z ichiga oladi va ular bo‘yicha tegishli yangi bilim,
ko‘nikma, malaka va kompetensiyalarni shakllantirishga yo‘naltirilgan.
Kursning maqsadi va vazifalari
	Maktabgacha taʼlim tashkilotlari tarbiyachilarining kasbiy mahorati va kompetentligini rivojlantirish qisqa muddatli kursining maqsadi Maktabgacha ta’lim tashkiloti tarbiyachilarining kasbiy kompetentligini va mahoratini oshirish, zamonaviy pedagogik yondashuvlar asosida ularning nazariy va amaliy ko‘nikmalarini rivojlantirish, ta’lim-tarbiya jarayonining samaradorligini  oshirish  uchun zarur  bo’ladigan kasbiy  bilim,  ko’nikma  va  malakalarini  muntazam  yangilash, mustaqil  amaliy  faoliyatda  qo’llash,  “Ilk qadam” davlat dasturi talablari  asosida  ularning  kasbiy kompetentligini  rivojlantirishdan  iborat. 
Kursning  vazifalariga quyidagilar  kiradi:
- maktabgacha taʼlim tashkilotlari tarbiyachilarining kasbiy mahoratini rivojlantirishga doir ko’nikma va malakalarini muntazam oshirib borish;
- maktabgacha taʼlim tashkilotlari tarbiyachilarining kasbiy faoliyati va o‘qitish jarayonida qo‘llaniladigan innovatsion metodlar va ta’lim texnologiyalari bilan tanishtirib borish; 
- “Ilk qadam” davlat dasturi talablariga mos holda maktabgacha taʼlim tashkilotlari tarbiyachilarining kasbiy  bilim,  ko’nikma,  malaka va  kompetensiyalarini  imovatsion  yondashuvlar  asosida  uzluksiz  yangilab  borish va  rivojlantirish.
Kurs kutilayotgan natijalar:
Tarbiyachilar:
-kasbiy kompetentlik mazmunini anglaydi;
-zamonaviy pedagogik metodlarni qo‘llay oladi;
-AKT vositalaridan samarali foydalanadi;
-ota-onalar va bolalar bilan samarali muloqot olib boradi;
-pedagogik faoliyatda kreativ yondashuvni qo‘llaydi.
Maqsadli kurs hajmi

Kurs hajmi 36 soatni tashkil qiladi. Bu kursda maktabgacha taʼlim tashkilotlari tarbiyachilarining kasbiy bilim, koʻnikma va kompetensiyalarini yangilash va rivojlantirish orqali ularning kasbiy mahoratini oshirishga erishiladi.

36 soatga mo’ljallangan kursning mavzulari taqsimlanishi

	
T/r
	
Mavzular
	Jami
	Ma’ruza
	Amaliy

	1
	Maktabgacha ta’lim tizimida pedagog kasbiy kompetentligining mazmuni va ahamiyati 
	2
	2
	

	2
	Pedagogning kommunikativ kompetentligini rivojlantirish usullari
	4
	2
	2

	3
	Zamonaviy pedagogik texnologiyalar va interfaol metodlardan foydalanish
	6
	
	6

	4
	Tarbiyachi faoliyatida AKT va raqamli texnologiyalarni qo‘llash
	6
	
	6

	5
	Bolalar bilan individual ishlash va differensial yondashuv
	2
	2
	

	6
	Ota-onalar bilan samarali hamkorlikni tashkil etish
	4
	2
	2

	7
	Pedagogik etika va kasbiy madaniyatni shakllantirish
	4
	
	4

	8
	Pedagogning kreativ va tanqidiy fikrlash ko‘nikmalarini rivojlantirish
	6
	
	6

	9
	Yakuniy tahlil, refleksiya va baholash
	2
	
	2

	
	Jami:
	36
	8
	28







Kursning o‘quv dasturi va mavzularning qisqa mazmuni
1-mavzu: Maktabgacha ta’lim tizimida pedagog kasbiy kompetentligining mazmuni va ahamiyati
Ushbu mavzuda pedagogning kasbiy kompetentligi tushunchasi, uning tarkibiy qismlari, zamonaviy ta’lim tizimidagi o‘rni hamda pedagog faoliyatidagi ahamiyati yoritiladi.
2-mavzu: Pedagogning kommunikativ kompetentligini rivojlantirish usullari
Pedagogning bolalar, ota-onalar va hamkasblar bilan samarali muloqot olib borish ko‘nikmalari, nutq madaniyati, tinglash va tushuntirish usullari o‘rganiladi.
3-mavzu: Zamonaviy pedagogik texnologiyalar va interfaol metodlardan foydalanish
Mashg‘ulot jarayonida interfaol metodlar, innovatsion yondashuvlar va pedagogik texnologiyalarni qo‘llash orqali ta’lim samaradorligini oshirish yo‘llari ko‘rib chiqiladi.
4-mavzu:  Tarbiyachi faoliyatida AKT va raqamli texnologiyalarni qo‘llash
Axborot-kommunikatsiya texnologiyalaridan foydalanish, elektron resurslar, multimediali taqdimotlar va raqamli vositalar bilan ishlash usullari bayon etiladi.
5-mavzu: Bolalar bilan individual ishlash va differensial yondashuv
Har bir bolaning yosh, qobiliyat va psixologik xususiyatlarini ҳисобга olib individual yondashuvni tashkil etish hamda differensial ta’lim usullari tushuntiriladi.
6-mavzu: Ota-onalar bilan samarali hamkorlikni tashkil etish
Pedagog va ota-onalar o‘rtasidagi hamkorlik shakllari, ishonchli muloqot o‘rnatish, maslahat va pedagogik yordam ko‘rsatish usullari o‘rganiladi.
7-mavzu: Pedagogik etika va kasbiy madaniyatni shakllantirish
    Pedagogning kasbiy odobi, etik me’yorlari, tashqi va ichki madaniyati, mas’uliyat va kasbiy munosabatlari haqida tushunchalar beriladi. Pedagog imijini shakllantirish yo‘llari. Imijning o‘ziga xos jihatlari, rivojlantirish bosqichlari. imijining tarkibiy qismlari. Etika-muloqot-imidj integratsiyasi. Tarbiyachi imidjini shakllantirishga qo‘yiladigan talablar mazmuni. Milliy imijni saqlash prinsiplari.
8-mavzu: Pedagogning kreativ va tanqidiy fikrlash ko‘nikmalarini rivojlantirish
Pedagogning ijodiy sifatlari. Kreativ yondashuvlar asosida darslarni tashkil etish. Kreativ fikrlashga yunaltirilgan ta’lim texnologiyalar. Muammoli vaziyatlarda ijodiy yondashuv, yangi g‘oyalarni ishlab chiqish, tahliliy va tanqidiy fikrlashni shakllantirish usullari ko‘rib chiqiladi.
9-mavzu: Yakuniy tahlil, refleksiya va baholash
Kurs davomida olingan bilim va ko‘nikmalar tahlil qilinadi, o‘z-o‘zini baholash, refleksiya jarayoni tashkil etiladi hamda yakuniy natijalar aniqlanadi.

